個箱裏面有乜？
無論係乜，肯定好重要
因為我去邊到都帶著佢
包括我每次去公寓
（笑聲）
（掌聲）
聽落好熟？
你知道我哋美國人
比起 50 年前用多咗 三倍幾嘅空間？
係三倍啊！
所以你會諗，多咗咁多空間
我哋就有更多地方擺我哋嘅物品
唔係
我哋有個新嘅產業
一個價值 220 億、佔地 22 億平方呎
專門提供個人存儲空間嘅產業
雖然我們有多三倍空間
但係我哋比以前更加鍾意購物
使到我哋需要更多嘅地方
繼續落去會點？
一堆卡債、超乎想像嘅環境足跡
或者唔係偶然
我們嘅幸福水平過去 50 年都無變過
所以我想提議一個更好嘅生活態度︰
就係屋企愈少物品愈好
我估大部分人喺某個階段都體會到
淋糝嘢唔多先至好
譬如話你讀大學住宿舍嗰陣
旅行嘅時候
露營嘅時候
甚至乎喺船上面
無論係咩嘅經歷
我都相信你都會體會到 愈少嘢，人嘅束摶都會愈少
仲會多咗時間出嚟
我想指出
少啲物品同空間 就等如少啲嘅環境足跡
而且仲可以幫你慳錢
令你嘅生活有多一份嘅悠閒
所以我喺 lifeedited.org 發起咗 一個叫「簡約生活」嘅計畫
更深入咁探討我哋呢個話題
同埋揾出好嘅解決方案
我首先同 Mutopo 同 Jovoto.com 兩間公司合作
眾籌我買入曼哈頓一間 420 呎嘅公寓
我心頭大，乜都想要︰
家庭辦公室、十個人嘅飯廳、客房
同埋想間屋可以容納 我全部嘅風箏衝浪裝備
喺全球 300 幾個樓盤介紹當中
我買到屬於自己嘅公寓
與其買一個 600 呎嘅地方
我買 420 呎嘅話
我就可以慳返 20 萬
更細嘅空間用嘅水電煤就更少
即係慳到更多嘅錢 同造成更少嘅環境足跡
因為個地方有齊我最鍾意嘅嘢
而且係專為我而設嘅
所以我好開心入去住
咁你點樣先可以過簡約嘅生活？
三個重點
首先，你一定要決心去改
我哋一定要徹底改變
至於我嗰件我好多年都無著過嘅衫？
係時候揼咗佢
我哋一定要除去生活中多餘嘅物件
同埋學識逆向思維
我哋要考慮係咪需要至去買
問下自己︰
「買嘅嘢會唔會令我更開心？真係？」
當然，我哋應該買同擁有好嘅嘢
但係我哋真正需要嘅 係我哋會愛不惜手嘅嘢
而唔係是是但但話想要嘅嘢
第二，我哋新嘅口頭禪：愈細愈吸引
我哋用空間都要講求效率
我哋想啲嘢按長期使用習慣去設計
而唔係為到偶然需要而去設計
你平時只會用到三個火爐
咁點解要六個？
所以我哋將物品擺到唔嘥位
我哋想物品可以疊高，同埋數碼化
你可以將文件、書籍、電影收埋
就好似魔術咁
最後，我哋要多功能空間同多功能傢俬
具備洗手盆同馬桶功能嘅嘢
同一個空間，飯臺可以變成張床
一個摺枱扯出十人飯枱
喺呢個獲獎嘅簡約生活計畫中
我哋利用可以變形嘅傢俬 同埋可移動嘅牆騰出好多空間
睇下張咖啡枱
佢可以拉高拉闊
可以坐十個人
我嘅工作空間可以收起，容易收埋
我用兩隻手指我張床就可以拉出嚟
客人點？
推開個活動牆可以疊出幾張床
當然，仲有我嘅私人影院
我唔係話每個人都需要 生活喺 420 平方呎嘅空間裏面
但係值得大家考慮下簡約生活嘅好處
以前住 3,000 呎 宜家住 2,000 平方呎
以前住 1,500 呎 宜家住 1,000 平方呎
我哋大部分人，或者所有人
無論空間幾大
只需要幾個睡袋、一個細少嘅空間
我哋就可以好快樂
當你返去屋企、入門口嗰時
不妨問下自己
「我可唔可以過得簡約啲？
咁樣會唔會畀到我更多自由？
或者更多時間？」
個箱度有咩？
其實有乜都唔重要
我知道我用唔著
你個箱又有啲咩？
或者，少啲就係等於多啲
等我哋一齊騰出更多嘅空間
營造美好嘅生活
多謝
（掌聲）